पाएं अपने शहर की ताज़ा ख़बरें और फ्री ई-पेपरडाउनलोड करें
सीकर.पाटन. हरियाणा में लूट की वारदात करके आए बदमाशों ने यहां भी दो ट्रक चालकों से 30 हजार रुपए लूट लिए। लुटेरे लालबत्ती लगी गाड़ी में सवार होकर आए थे। इन्होंने दोनों ट्रक चालकों से चाकू की नोक पर लूट की वारदातें की। पुलिस आरोपियों की तलाश कर रही है।
पुलिस के मुताबिक सोनीपत हरियाणा निवासी मंजीत सिंह व एक अन्य व्यक्ति दो ट्रक लेकर रोड़ी लेने के लिए डोकन आ रहे थे। शनिवार रात करीब ढाई बजे देवी माई मंदिर के पास पीछे से एक लालबत्ती लगी गाड़ी आई और ट्रकों के आगे लगाकर रुकवा लिया। गाड़ी में से तीन चार युवक उतरे और दोनों ट्रक चालकों से कागजात दिखाने को कहा। जैसे ही ट्रक चालक कागजात लेने ट्रकों में वापस चढ़े तो आरोपियों ने दोनों के चाकू लगा दिए और पैसे मांगे। एक ट्रक चालक से साढ़े 12 हजार व दूसरे से 18 हजार रुपए लेकर आरोपी फरार हो गए। काफी देर पाटन पुलिस को सूचना दी गई। मौके पर पहुंची पुलिस ने इलाके में नाकाबंदी करवाई लेकिन आरोपियों का कोई सुराग नहीं लग पाया।
हरियाणा में हुई आधा दर्जन वारदात
पुलिस का कहना है इलाके से लगती हरियाणा की सीमा में भी शनिवार रात इस तरह की आधा दर्जन वारदातें हुई हैं। गाड़ी व लालबत्ती के आधार पर पुलिस इस नतीजे पर पहुंची है कि उन्हीं आरोपियों ने पाटन में वारदात को अंजाम दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn